
Kirkenyt 


1 75-året  for  præstedømmets 
gengivelse  fejres 


Adam  C.  Olson,  Church  Magazines 

Da  1 75-året  for  præstedømmets 
gengivelse  blev  fejret,  opfor- 
drede Kirkens  ledere  bærere 
af  Det  Aronske  og  Det  Melkisedek- 
ske  Præstedømme  til  at  være  værdige 
dertil. 

»I  lever  i  en  verden,  hvor  der  er 
meget  forfærdeligt  ondt,«  sagde  præ- 
sident Gordon  B.  Hinckley  til  præste- 
dømmebærere, som  var  mødt  frem 
til  satellitudsendelsen  på  mere  end 
5.500  steder  i  ca.  80  lande.  »Lad 
verden  gøre,  hvad  den  vil.  Men  I  må 
aldrig  glemme,  at  I  har  noget,  som 
verden  ikke  har.« 

Præsident  Hinckley  fortalte,  hvor- 
dan han  lærte  Lære  og  Pagter  13 
udenad  som  dreng.  Verset  fortæller 
os,  at  Det  Aronske  Præstedømme  har 
nøglerne  til  engles  betjening.  Han 
citerede  også  præsident  Wilford 
Woodruff,  der  sidst  i  livet  talte  om 
sin  første  mission:  »Jeg  rejste  ud  som 
præst,  og  min  kammerat  var  ældste 
. . .  Jeg  ønsker  at  indprente  jer 
kendsgerningen,  at  det  gør  ingen 
forskel  om  en  mand  er  præst  eller 
apostel,  dersom  han  ærer  sin  kaldel- 
se. En  præst  har  nøglerne  til  engles 
betjening.  Jeg  har  aldrig  i  mit  liv  som 
apostel,  som  halvfjerdser  eller  æld- 
ste, oplevet  Herrens  beskyttelse 
mere,  end  da  jeg  bar  en  præsts  em- 
bede« (Wilford  Woodruff,  i  Millen- 


Præsident  Gordon  B,  Hinckley  opfordrede 
præstedømmeliærerne  til  at  være 
værdige. 


nialStar,  5-  oktober  1891,  s.  629). 

»Hvis  vi  skal  opleve  tjenende  eng- 
les beskyttelse,  må  vi  leve,  så  vi  er 


værdige  til  at  være  sammen  med 
dem,«  sagde  præsident  Hinckley. 
Dernæst  advarede  han  mod  nogle  af 
Satans  fælder. 

»I  må  aldrig  . . .  bryde  visdomsor- 
det,«  sagde  han,  det  gælder  også  ny- 
delse af  alkohol  og  narkotika.  »Hvis 
I  fristes,  må  I  løbe  bort  fra  dem  . . . 
Selv  med  risikoen  for  at  miste  ven- 
ner, må  I  sige  nej.  I  må  ikke  se  por- 
nografi . . .  Pornografi  er  noget  ond- 
skabsfuldt. Det  fører  til  dårlige  tan- 
ker og  dårlig  opførsel  . . .  Det  er  skabt 
som  en  fælde  for  jer.« 

Han  sagde  om  tatoveringer:  »Hvor- 
dan kan  nogen  dreng,  som  velsigner 
nadveren,  eller  omdeler  nadveren, 
overhovedet  tænke  på  at  få  tatoverin- 
ger på  sin  krop?«  Og  om  umoralsk 
adfærd  spurgte  han:  »Og  hvordan 
kan  I  som  præstedømmebærere  og 
som  dem,  der  har  ret  til  at  modtage 
engles  betjening,  give  jer  hen  til 
nogen  form  for  umoral?« 

Præsident  Hinckley  sagde  til 
præstedømmebærerne,  at  enhver, 


Flere  tusinde  fyldte  Konferencecentret  og  kirkebygninger  i  80  lande  for  at  mindes 
præstedømmets  gengivelse. 

som  måtte  være  faldet  i  disse  fælder, 
kan  omvende  sig.  »Men  det  er  langt 
bedre,  at  I  lever  således,  at  I  intet  al- 
vorligt har  at  omvende  jer  fra.« 

Til  bærerne  af  Det  Melkisedekske 
Præstedømme  sagde  præsident 
Hinckley:  »Kan  noget  være  større 
eller  mere  ønskværdigt  end  at  bære 
præstedømmet  efter  Guds  Søns 
orden?  Disse  ord  er  så  hellige,  at  vi 
normalt  ikke  bruger  dem,«  sagde 
han  og  forklarede,  hvorfor  præste- 
dømmet er  opkaldt  efter  Melkise- 
dek.  »Ingen  konge,  ingen  præsident, 
intet  statsoverhoved  . . .  har  en 
sådan  myndighed.« 

Præsident  Hinckley  skitserede  den 
ubrudte  linje  af  mænd,  hvorigennem 
han  har  modtaget  sin  myndighed 
direkte  fra  Herren  Jesus  Kristus  og 
sagde,  at  hver  enkelt  præstedømme- 
bærer kan  spore  sin  myndighed  til- 
bage på  lignende  vis.  »[Præstedøm- 
mets] oprindelse  er  ikke  skjult  i 
historiens  tågebanker,«  sagde  han. 

Præsident  Boyd  K.  Packer,  som  er 
fungerende  præsident  for  De  Tolv 
Apostles  Kvorum,  talte  ligeledes  om 
genoprettelsens  betydning,  hvad 
angår  præstedømmets  myndighed. 
Med  Joseph  Smith  og  Oliver  Cowde- 
rys  besøg  af  Johannes  Døber  samt 
Peter,  Jakob  og  Johannes  forbandt 
disse  »brødre  . . .  pagtlinjen  i  form  af 
præstedømmets  myndighed  til  den 
genoprettede  kirke«  og  skabte  der- 
ved »en  ubrudt  række  af  profeter  og 
apostle,«  gennem  hvem  myndigheden 
er  blevet  overdraget  »fra  den  ene  ge- 
neration til  den  næste,«  sagde  han. 


»Jesu  Kristi  Kirke  af  Sidste  Dages 
Hellige  er  ikke  blot  en  tilpasning  el- 
ler tilretning  af  det,  som  den  kristne 
verden  er  blevet  til  efter  det  store 
frafald.  Det  er  en  erstatning,  en  gen- 
oprettelse af  organisation  og  myn- 
dighed til  det,  det  havde  været,  da 
Kristus  oprettede  det,«  forklarede 
præsident  Packer.  Præstedømmets 
gengivelse  muliggjorde  »et  kongeri- 
ge af  præster«  (2  Mos  19:5-6)  i  de 
sidste  dage,  der  består  af  »almindeli- 
ge mænd,  som  udfører  præstedøm- 
meordinancer,«  sagde  han.  »Vi  ved, 
at  Herren  stoler  på  os,  ellers  ville 
han  ikke  overdrage  dette  store  værk 
i  vore  hænder  og  gøre  os  til  et 
kongerige  af  præster.  Denne  tillid 
er  meget  dyrebar.« 

Præsiderende  biskop  H.  David  Bur- 
ton fortalte  om  en  forhenværende 
seniorsergent,  som  indledte  hver  in- 
struks med:  »Hør  så  efter«,  og  slutte- 
de med:  »Tag  jer  så  sammen.«  Han 
mindede  de  tilstedeværende  om 
præsident  Hinckleys  udfordring  til  at 
»ranke  os«  og  forklarede:  »I  vor  tid 
går  ugudeligheden  i  svang  i  verden 
. . .  Aldrig  har  det  været  så  vigtigt  for 
præstedømmebærere  at  >høre  efter<, 
>tage  sig  sammen<  og  >ranke  sig.<« 

Biskop  Burton  opfordrede  de 
unge  mænd  til  at  lære  afsnit  13  i 
Lære  og  Pagter  udenad  og  til  at  hol- 
de sig  tæt  til  deres  biskop.  »Denne 
gudfrygtige  mand,  jeres  biskop,  har 
vor  Fader  i  Himlen  udvalgt  til  at  hjæl- 
pe jer  til  at  undgå  Satans  tugtelser.« 

Et  kor  bestående  af  Det  Aronske 
Præstedømme  fra  Layton  i  Utah  sang 


en  ny  salme,  »Young  Men  of  Zion«. 
Udsendelsen,  som  blev  sendt  fra 
Konferencecentret  den  15-  maj  2004, 
blev  oversat  til  66  sprog.  ■ 


Områdepræsident- 
skabet opløst 
i  USA  og  Canada 

Dell  områdepræsidentskaber 
i  USA  og  Canada  blev  udskiftet 
ved  de  årlige  ændringer  i  område- 
præsidentskaberne med  virkning 
fra  august.  Under  ledelse  af  De  Tolv 
Apostles  Kvorum  har  De  Halvfjerds' 
Præsidium  overtaget  ansvaret  for 
disse  områder. 

Hele  præsidiet  har  ansvar  for  at 
føre  tilsyn  med  arbejdet  i  disse  elleve 
områder,  og  hvert  medlem  af  præsi- 
diet har  fået  til  opgave  at  føre  tilsyn 
med  følgende  områder:  Ældste  Earl 
C.  Tingey  Nordamerikas  Nordøstlige 
og  Nordamerikas  Østlige  Område; 
ældste  D.  Todd  Christofferson,  Nord- 
amerikas Sydøstlige  Område;  ældste 
David  E.  Sorensen,  Nordamerikas 
Vesdige  og  Nordlige  Område;  ældste 
Charles  Didier,  Nordamerikas  Syd- 
vestlige Område;  ældste  Dieter  E 
Uchtdorf,  Nordamerika  Centrale 
Område;  ældste  Merrill  J.  Bateman, 
Utah  Salt  Lake  City,  Utahs  Nordlige 
Område  og  Utahs  Sydlige  Område 
samt  ældste  John  H.  Groberg,  Idahos 
Område. 

Medlemmer  af  De  Halvfjerds' 
Kvorummer,  som  tjener  i  USA  og 


Canada,  vi!  efter  behov  hjælpe  De 
Halv^erds'  Præsidium  med  at  udføre 
opgaver  i  disse  områder. 


På  baggrund  af  vækstrater  menes 
Kirkens  medlemstal  at  have 
passeret  de  12  millioner  medlem- 
mer. Pr.  31.  december  2003  var  der 
11.985.254  medlemmer  af  Kirken 
på  verdensplan,  hvilket  var  en  frem- 
gang på  263.706  medlemmer  i 
forhold  til  året  før.  På  verdensplan 
er  Kirkens  medlemstal  tredoblet 
i  de  sidste  25  år.  Pr.  31.  december 
1978  var  der  4.160.000  medlemmer. 


Se  Liahona,  okt.  2004,  for  en  over- 
sigt over  ændringer  i  områdepræsi- 
dentskaberne. ■ 


Ifølge  en  rapport  fra  2004  om  215 
kirker  i  USA  er  Kirken  den  femte 
største  kirke  i  USA  med  5,4  millioner 
medlemmer,  baseret  på  tal  fra  2002. 
Kirkernes  Nationalråd  (The  National 
Council  of  Churches)  rapporterer  i 
sin  Årbog  fra  2004  over  amerikan- 
ske og  canadiske  kirker,  at  Kirken 
har  den  største  vækstrate  (1,88 
procent  årligt  i  USA)  blandt  de  15 
største  kirker  i  USA.  ■ 


Klavertimer 
velsigner  mange 
med  musik 

Da  søster  Joan  P  Fisher  og  hen- 
des mand  fra  Salt  Lake  City  var 
på  fuldtidsmission  i  Brasilien,  brugte 
søster  Fisher  meget  tid  på  at  skrive 
lette  noder  til  nye  wards-  og  grens- 
kor  Hun  fordelte  også  keyboards  til 
stave  og  distrikter  i  hele  Brasilien  på 
opfordring  fra  Områdepræsidentska- 
bet for  at  hjælpe  medlemmerne  med 
at  lære  at  spille  salmerne.  »Musik 
bringer  Ånden  frem,«  siger  søster 
Fisher.  »Og  min  største  glæde  har 
været  at  hjælpe  medlemmerne  til  at 
få  mere  musik  af  bedre  kvalitet.« 

Musik  kan  slå  tonen  an  til  opløf- 
tende, åndelige  oplevelser.  Den  kan 
velsigne  såvel  udøverne  som  dem, 
derlytter.  Ud  over  deres  øvrige  opga- 
ver bruger  missionærægtepar  som 
søster  og  ældste  Fisher  deres  talen- 
ter til  at  velsigne  medlemmernes  til- 
værelse med.  Det  gør  de  som  en  del 
af  Kirkens  indsats  for  at  gøre  Kirkens 
musik  tilgængelig  for  flere  sidste  da- 
ges hellige  i  hele  verden.  Ved  hjælp 
af  materialer,  som  Kirken  har  frem- 
stillet og  givet  tilskud  til,  giver  disse 
missionærer  klaverundervisning  i  kir- 
keenheder, hvor  der  er  brug  for  ak- 
kompagnement, eller  hvor  medlem- 
merne har  brug  for  hjælp  til  at  lære 
salmerne. 

Church  Keyboard  Course  kan  fås 
på  de  fleste  distributionscentre  på 


Vækst  i  Kirkens  medlemstal 


1 1.985.254 


70.354.247 


4.160.000 


Kilde:  Kirkens  Statistiske  Rapport 


Vækstraterne  viser,  at  Kirkens  medlemstal  er  passeret  72  millioner  i  begyndelsen  af 
2004. 


Kirken  ventes  at  passere 

12  millioner  medlemmer  i  2004 

George  Mholos  (til  hø/re}  indsats  for  at  /ære  at  spille  keyboard  var  medvirkende  til, 
at  hans  mor,  Tsoake,  blev  døbt.  Hans  bror,  Kenny  (til  venstre),  går  også  til  klaver. 


engelsk,  spansk,  portugisisk,  fransk 
og  tahitisk.  Misslonspræsidenter  og 
præstedømmeledere  i  områderne 
kan  også  anskaffe  materialerne  gen- 
nem Kirkens  Afdeling  For  Musik  og 
Kultur,  hvis  det  drejer  sig  om  en  om- 
fattende indsats,  hvor  medlemmer 
eller  missionærer  underviser  andre. 

Ældste  LeRoy  og  søster  Rosan 
Nichols  fra  Californien  er  i  Wales  ble- 
vet sendt  til  Newton  Gren  i  Newcastle- 
Under-Lyme  Stav  i  England.  Efter- 
som den  lille  gren  kun  havde  be- 
grænsede ressourcer,  sagde  søster 
Nichols  ja  til  at  spille  på  keyboardet 
hver  uge,  men  hun  var  klar  over,  at 
hun  ikke  ville  være  i  grenen  for  evigt. 
Da  grenens  ledere  hørte  om  Church 
Keyboard  Course,  meldte  l4-årige 
Samantha  Hughes,  som  går  til  spil  i 
skolen,  sig  til  at  blive  undervist  af  sø- 
ster Nichols  og  øve  sig  i  20  minutter 
hver  dag.  Hun  kan  allerede  spille  i 
tiden,  inden  nadvermødet  begynder. 

Flittige  elever  som  Samantha, 
som  går  højt  op  i  at  kunne  spille  til 
Kirkens  møder,  og  som  er  villige  til 
at  undervise  andre,  kan  få  hjælp  af 
Kirken  til  deres  musikundervisning. 


Hvor  det  er  muligt,  kan  der  stilles 
keyboards  til  rådighed  for  værdigt 
trængende  medlemmer,  så  de  fortsat 
kan  øve  sig  hjemme  og  med  tiden 
hjælpe  med  at  undervise  andre. 

Ældste  Bert  og  søster  Lorna  Pack 
fra  Provo  i  Utah  giver  klaverundervis- 
ning til  52  elever  i  syv  grene  i  Johan- 
nesborg Mission  i  Sydafrika.  De  har 
bemærket,  at  selv  om  mange  er  i  be- 


Ældste  Bert  og  søster  Lorna  Pack 
underviser  en  af  deres  sydafrikanske 
elever,  Sbongile  Zanele  Nophali, 
i  keyboard. 


siddeise  af  en  stor  iver,  når  de  begyn- 
der at  gå  til  klaver,  er  der  kun  få,  som 
fortsætter  og  tager  mere  end  3-6  ti- 
mer på  grund  af  den  tid  og  indsats, 
det  kræver  at  lære  det.  Så  da  14-årige 
George  Mholo  begyndte  at  gå  til  kla- 
ver, gav  han  dem  ikke  indtryk  af  at 
være  anderledes  end  de  fleste  andre. 

Til  deres  overraskelse  øvede 
George  sig  meget.  Han  kom  trofast 
til  timerne  og  øvede  sig  i  fire  timer 
om  ugen  på  keyboards  i  kirken  og 
op  tilto  timer  om  dagen  derhjemme 
på  sit  »lydløse  keyboard«  -  et  key- 
board i  pap,  som  følger  med  kursus- 
materialet. Inden  længe  kunne 
George  spille  tohændigt,  og  søster 
og  ældste  Pack  mente,  at  han  havde 
gjort  sig  fortjent  til  at  låne  et  af 
Kirkens  keyboards  til  at  øve  sig 
derhjemme. 

George  og  hans  11-årige  bror, 
Kenny,  var  de  eneste  medlemmer  af 
Kirken  i  deres  familie  og  var  blevet 
døbt  mindre  end  to  år  forinden.  Da 
søstermissionærerne  afleverede  key- 
boardet hjemme  hos  George,  mødte 
de  hans  mor.  Hun  blev  undervist  af 
missionærerne  i  nogle  uger  og  blev 
døbt.  George  talte  ved  hendes  dåb 
og  spillede  en  klaversolo,  »Vores 
familie  kan  være  sammen  for  evigt.« 

Selv  om  musikundervisningen 
ikke  har  lige  stor  virkning  på  alle  de- 
res elever,  regner  søster  og  ældste 
Pack  med,  at  hver  af  de  syv  grene  i 
det  område,  hvor  de  tjener,  efter  de- 
res mission  vil  have  2-7  medlemmer, 
som  kan  spille  salmer  i  Hymns  Made 
Easy  til  nadvermøderne  og  andre 
lejligheder.  ■ 

Slægtshistoriske 
centre  spreder  sig 
til  Iiele  verden 

Patricia  Selman,  Church  Magazines 

Nu,  hvor  internettet  gør  slægts- 
forskning lettere  end  nogensin- 
de, er  slægtsforskning  blevet  en  yn- 
det fritidsbeskæftigelse.  De,  som  af 
nysgerrighed  har  ledt  efter  navne  på 
deres  slægtninge,  kan  nu  henvende 
sig  på  Kirkens  slægtshistoriske  cen- 
tre, når  deres  interesser  bliver  tilpas 
stor. 

De  4.164  slægtshistoriske  centre 
verden  over  er  små  afdelinger  af 
Slægtshistorisk  Bibliotek  ved  Tem- 
pelpladsen i  Salt  Lake  City  i  Utah, 
som  er  det  største  af  sin  art.  De  små 
slægtshistoriske  centre  giver  adgang 
til  næsten  alle  mikrofilm  og  mikro- 
kort på  det  centrale  bibliotek. 

For  sidste  dages  hellige  er  det  en 
befaling  at  søge  tilbage  i  slægten, 
men  folk  fra  andre  trosretninger  er 


også  blevet  ramt  af  slægtsforsknings- 
feberen.  Over  60  procent  af  den 
amerikanske  befolkning  er  ifølge  en 
rundspørge,  foretaget  af  Maritz  Mar- 
keting Research  Inc.,  interesseret  i  at 
søge  tilbage  i  deres  slægt,  hvilket  er 
en  stigning  på  15  procent  i  forhold 
til  1995. 

»I  dag  findes  der  mange  genealogi- 
ske og  slægtshistoriske  foreninger  i 
verden.  Jeg  tror,  at  de  alle  er  opstået 
efter  Elias'  besøg  . . .  Siden  da,  og 
især  i  nyere  tid,  er  der  sket  en  vold- 


som stigning  i  interessen  for  slægts- 
forskning. Og  Kirkens  afdeling  for 
slægtshistorie  er  vokset  med  opga- 
ven,« sagde  præsident  Gordon  B. 
Hinckley  (»Elias'  ånd,«  Liahona,  nov. 
1996,  s.  19). 

»[Sidste  dages  hellige]  har  fået 
befaling  om  at  udføre  [slægtsforsk- 
ning] ,«  siger  Mike  Provard  fra  Slægts- 
historisk  Afdeling.  »Derudover  har 
mange  en  stor  hungren  efter  at  finde 
ud  af,  hvor  vi  kommer  fra  i  denne 
vanvittige,  fortravlede  verden,  som  vi 
lever  i  . . .  Når  mennesker  finder  ud 
af,  hvad  deres  forfædre  har  gennem- 
gået, kan  de  bedre  håndtere  deres 
egen  tilværelse.« 

Bror  Provard  siger,  at  på  mange  af 
centrene  er  størstedelen  af  de  besø- 
gende ikke  medlemmer  af  Kirken. 
» [På  nogle  af  centrene]  i  det  østlige 
USA  er  90-95%  af  de  besøgende  ikke 
medlemmer.  De  er  yderst  begejstre- 
de for  at  have  centrene  i  nærheden.« 

Der  arbejdes  nu  på  at  åbne  slægts- 
historiske centre  i  alle  områder  i  ver- 
den. Nogle  af  de  mest  travle  slægts- 
historiske centre  i  verden  ligger  i 
Johannesburg  i  Sydafrika,  Carling- 
ford  i  Sydney  i  Australien  og  Ashton  i 
England.  Centret  i  Ashton  ligger  ved 
templet,  hvilket  giver  større  aktivitet 
på  centret,  siger  bror  Provard. 

Selv  hvor  der  ikke  fmdes  et  slægts- 
historisk  center  i  nærheden,  kan  de 
sidste  dages  helliges  arbejde  med 
slægtsforskning  mærkes  i  hele  ver- 
den. For  eksempel  nyder  de,  som 
søger  efter  skotske  forfædre,  gavn  af 
de  sidste  dages  helliges  arbejde,  som 
har  tilvejebragt  kopier  af  ca.  40  milli- 


oner dokumenter  på  mikrofiche, 
som  findes  på  New^  Register  House  i 
Skotland.  Opgaven  tog  30  år  og  var 
medvirkende  til  oprettelsen  af  den 
skotske  regerings  slægtshistoriske 
webside ,  www.scotlandspeople.gov.uk. 

Oplysninger  om  dette  og  andre 
projekter,  som  er  udført  af  Kirkens 
medlemmer,  kan  ses  på  Kirkens  bib- 
liotek, og  en  stor  del  deraf  kan  ses 
på  www.familysearch.com,  Kirkens 
slægtshistoriske  webside.  Siden  er  et 
resultat  af  årtiers  slægtsforskning  og 
indeholder  957  millioner  navne. 

De  slægtshistoriske  centre  har 
frivillige  til  at  hjælpe  de  besøgende 
med  at  finde  rundt  på  siden  samt  fri 
adgang  til  www.ancestry.com  og  er 
dermed  et  godt  sted  at  indlede  sin 
slægtsforskning. 

»Mange  mennesker,  som  beskæfti- 
ger sig  med  slægtsforskning,  tænker 
først  og  fremmest  på  at  finde  navne, 
datoer  og  steder.  Men  vore  forfædre 
er  langt  mere  end  som  så  . . .  Jeg  er 
et  produkt  af  mine  forfædre.  Jeg  vil 
have  mere  at  vide  om  dem,«  siger 
Provard. 

En  gruppe  på  Kenai-halvøen  i 
Alaska,  Totem  Tracers  Genealogical 
Society  bruger  det  lokale  slægtshi- 
storiske center  til  at  afholde  deres 
månedlige  møder,  hvor  de  samler 
navne  på  deres  slægtninge  og  beret- 
ninger om  deres  forfædre.  Gruppens 
sekretær,  Loretta  Mattson,  har  tilføjet 
9.795  navne  i  sin  slægtsforskning, 
som  går  49  generationer  tilbage. 
Hun  har  fundet  en  grovsmed,  kvæ- 
kere som  engang  ejede  en  del  af 
Nantucket  Island,  samt  en  kvinde. 

hvis  fire  sønner  døde  af  sygdom  un- 
der Den  Amerikanske  Borgerkrig. 

»Der  er  millionvis  af  mennesker 
over  hele  verden,  som  arbejder  med 
slægtshistoriske  optegnelser.  Hvor- 
for? Hvorfor  gør  de  det?  Jeg  tror,  at 


Bror  Dahlquist  udfordrede  de 
unge  til  at  »have  Til  styrke  for  de 
unge  hos  sig  altid«  som  en  hjælp  til 
at  træffe  de  rigtige  valg.  Han  læste 


det  skyldes,  at  de  er  blevet  rørt  af 

o 

Anden  i  dette  arbejde,  det,  som  vi 
kalder  Elias'  ånd.  Det  er  det,  der 
vender  børnenes  hjerte  til  fædrene,« 
sagde  præsident  Hinckley  {Liahona, 
nov  1996,  s.  20).  ■ 


»[Vor  himmelske  Fader]  kender  jer 
ved  navn,«  sagde  bror  Dahlquist  til 
sidst.  »Han  hører  jeres  bønner.  Selv 
om  I  føler  jer  alene,  er  I  det  ikke.«  ■ 


Katastrofer  rammer 
medlemmer  verden 
over 

Medlemmer  er  ved  at  samle 
stumperne  sammen,  efter  en 
tyfon  hærgede  Yap-øerne,  en  trope- 
storm forårsagede  oversvømmelser 
i  Fiji,  og  en  voldsom  brand  hærgede 
en  hel  by  ved  Phnom  Penh  i  Cam- 
bodja. 

Tyfonen  Sudal  rammer  Yap-øerne 

Den  9.  april  2004  rasede  en  tyfon 
over  Yap-øerne  i  seks  til  ni  timer.  De 
8.000  indbyggere  kunne  derefter  be- 
gynde at  samle  deres  spredte  ejen- 
dele og  bygge  nye  huse,  efter  at  tyfo- 
nen Sudal  havde  hærget  en  stor  del 
af  øen. 

Ligesom  tyfonerne  Paka  og  Pong- 
sona,  som  ramte  Guam  i  henholdsvis 
december  1997  og  december  2002, 
forårsagede  Sudal  omfattende  øde- 
læggelser, da  den  ramte  Stillehavs- 
øerne. Men  denne  gang  ramte  stor- 
men med  en  hastighed  på  125-130 
km/t  de  mindre  Yap-øer  sydvest  for 
Guam,  hvor  betonhuse  er  en  luksus. 
Medlemmerne  er  taknemmelige  for, 
at  selv  om  de  fleste  huse  kun  bestod 
af  blik,  er  ingen  meldt  omkomne 
blandt  medlemmer  eller  missionærer. 

Under  og  lige  efter  uvejret  var  te- 
lefonlinjerne brudt  sammen,  der 
var  ingen  strøm,  og  vejene  var  svært 
fremkommelige.  Mere  end  90  pro- 
cent af  de  offentlige  foretagender 
var  beskadigede,  der  skete  alvorlige 


Beslut  jer  for  at  træl 
råder  ungdomsleder 

Et  af  de  vigtigste  valg.  vi  kan  træf- 
fe, er:  »Opgiv  aldrig  ...  at  træffe 
gode  valg,«  sagde  Charles  W  Dahl-  . 
quist  II,  præsident  for  Kirkens  Unge 
Mænd,  under  et  møde  for  unge  i 
Tabernaklet  på  Tempelpladsen  i  maj. 
Det  er  svært  altid  at  træffe  det  rigtige 
valg,  men  »vi  må  aldrig  holde  op« 
med  at  forsøge  at  træffe  gode  valg. 

»I  himlen  var  der  to  valgmulighe- 
der,« sagde  han.  »Den  ene  var  Sa- 
tans, hvor  vi  ikke  ville  have  nogen 
handlefrihed,  men  Kristus  blev  valgt 
. . .  Handlefriheden  er  grundlæggen- 
de for  vores  jordiske  tilværelse.« 

Bror  Dahlquist  fortalte  de  unge,  at 
det  er  nu,  de  skal  beslutte  sig  til  at 
træffe  de  rigtige  valg.  Han  citerede 
Det  Første  Præsidentskab:  »Vore  el- 
skede unge  mænd  og  unge  piger,  vi 
nærer  stor  tillid  til  jer  . . .  De  beslut- 
ninger, I  træffer  nu,  vil  afgøre  meget 
af  det,  der  vil  ske  jer  gennem  livet  og 
i  hele  evigheden«  (Til  styrke  for  de 
unge,  s.  2). 


gode  valg, 


Charles  W.  Dahlquist  II 


nogle  afsnit  fra  hæftet  om  musik  og 
påklædning:  »Vejen  til  udødelighed 
begynder  ofte  med,  hvad  vi  har  på,« 
sagde  han. 

Han  lovede  de  unge,  at  Helligån- 
den ville  hjælpe  dem  med  at  vælge 
rigtigt.  »Den  vigtigste  stemme,  som 
vi  nogensinde  vil  høre,  er  en  stille, 
sagte  stemme,«  sagde  han.  Han  be- 
lærte om,  at  bøn  og  studium  af  skrif- 
ten giver  svar,  som  vil  vejlede  os  i 
vores  beslutninger. 


skader  på  hospitaler  og  skoler,  og 
næsten  hele  øens  afgrøder  blev 
ødelagt. 

Kirkens  ledere  reagerede  på  krisen 
ved  at  hjælpe  med  nødforsyninger 
og  skaffe  medlemmerne  assistance 
ved  hjælp  af  de  lokale  fasteofferbe- 
holdninger. 

Ironisk  nok  havde  de  indfødte  på 
naboøen  Guam  gjort  klar  til  at  fejre 
Yap-dagen  den  10.  april  -  dagen  efter 
det  ødelæggende  uvejr.  Festdagen 
blev  til  en  genopbygningsdag,  hvor 
indbyggerne  på  Guam  drøftede, 
hvad  de  kunne  gøre  for  at  hjælpe 
indbyggerne  på  Yap. 

Hellige  rydder  op  efter 
oversvømmelser  i  Fiji 

Missionærer  og  medlemmer  af 
Kirken  i  den  lille  landsby  Navua  i  Fiji, 
40  km  vest  for  Suva,  fejer  mudder, 
slam  og  brokker  væk  efter  oversvøm- 
melsen den  15.  april  2004,  som  forår- 
sagedes af  tropestormen  22P  efter 
fire  dages  kraftig  regn. 

Alle  missionærer  og  medlemmer 
af  Kirken  i  Fiji  er  i  sikkerhed.  Men 
10  indbyggere  i  Fiji  mistede  livet  i  de 
kraftige  oversvømmelser,  og  ved  re- 
daktionens afslutning  var  1 1  meldt 
savnet. 

Ti  medlemsfamiliers  hjem  i  Navua 
blev  kraftigt  oversvømmet,  til  trods 
for  at  de  er  bygget  godt  to  meter 
over  jorden.  Indbyggerne  i  området 
mistede  størstedelen  af  deres  ejen- 
dele. Mange  afgrøder  blev  ødelagt. 
Ifølge  rapporter  er  der  sket  skader 
for  4  millioner  dollars. 


»Mange  af  vore  medlemmer  i 
Navua  havde  slet  ikke  ventet,  at  no- 
get sådant  kunne  ske.  Da  vandet  be- 
gyndte at  trænge  ind  i  deres  hjem, 
var  de  af  sikkerhedsgrunde  nødt  til 
at  forlade  hjemmet  i  en  rasende  fart. 
Da  de  vendte  tilbage  samme  aften  el- 
ler tidligt  næste  morgen,  så  de  deres 
indbo  enten  under  vand  eller  flyden- 
de omkring,«  siger  Tipo  Solomone, 
præsident  for  Suvas  Nordlige  Stav  i 
Fiji. 

Familien  Volavola  fra  Navua  miste- 
de meget,  men  de  var  lettede  over, 
at  deres  forrådstasker  flød  oven  på 
vandet  i  deres  oversvømmede  hus. 
Dette  syn  fik  dem  til  at  påskønne,  at 
lederne  har  lagt  vægt  på  forråd. 

Kirkens  bygninger  i  området  blev 
brugt  som  tilflugtssteder  for  dem, 
som  ikke  kunne  opholde  sig  i  deres 
hjem.  I  kirkebygningen  i  Navua  op- 
holdt sig  op  til  60  mennesker,  da 
uvejret  var  på  sit  højeste.  Meget  få 
af  Kirkens  bygninger  i  de  oversvøm- 
mede områder  led  skade.  Kirkens 
Velfærdsafdeling  uddelte  tæpper  og 
hygiejnepakker  til  ofrene  for  kata- 
strofen. 

Kirken  og  missionærerne  hjælper 
cambodjanere  efter  brand 

30  missionærer  fra  Kirken  arbej- 
dede sig  gennem  sort  sod  og  aske, 
da  de  hjalp  indbyggerne  i  en  lille  by 
ved  Phnom  Penh  i  Cambodja  med  at 
samle  alt,  hvad  de  kunne,  sammen 
efter  en  brand,  som  ødelagde  bosæt- 
telsen den  28.  marts  2004. 

Efter  at  branden  var  slukket,  var 


der  kun  asken  tilbage  af  285  familiers 
hjem,  og  meget  få,  hvis  overhoved 
nogen,  ejendele.  Blandt  de  bygnin- 
ger, der  blev  ødelagt  under  branden, 
var  to  beboelsesblokke,  hvor  132 
fabriksarbejdere  boede. 

En  familie,  hvis  medlemmer  var 
ved  at  undersøge  BQrken,  vågnede 
i  deres  hjem,  som  var  omsluttet  af 
flammer.  De  kunne  kun  nå  at  tage 
tre  ting  med  i  farten,  da  de  løb  i  sik- 
kerhed: To  eksemplarer  af  Mormons 
Bog  og  et  billede  af  Jesus  Kristus. 

Branden  havde  hærget,  indtil  den 
nåede  frem  til  floden,  som  afgræn- 
sede området.  Lokale  redningsfolk 
kom  til  bredden  for  at  hjælpe  dem, 
der  flygtede  fra  branden.  Det  var 
ikke  muligt  for  brandbiler  at  komme 
frem,  fordi  vejen  til  byen  var  for 
smal. 

Dagen  efter  branden  havde  missi- 
onærerne maske  for  næse  og  mund 
for  at  indånde  mindst  muligt  aske. 
De  brugte  skovle,  river  og  deres  bare 
hænder  til  at  rydde  området,  så  fami- 
lierne kunne  begynde  at  genopbygge 
deres  hjem. 

En  lille  by  bestående  af  træstolper, 
der  var  sat  i  jorden,  synede  frem  ef- 
ter branden.  Mellem  pælene  var  ud- 
spændt tæpper,  som  gav  midlertidigt 
ly  til  hjemløse  familier. 

Kirken  donerede  penge  til  at  købe 
myggenet,  måtter,  presenninger, 
sæbe,  køkkengrej,  hygiejnepakker 
og  mad  for.  Desuden  gav  Kirken  6,8 
ton  ris  og  kontaktede  Cambodjansk 
Røde  Kors  for  at  tilbyde  at  hjælpe  de 
hjemløse.  ■ 

Yderligere  forslag 
til  fællestid  i 
september  2004 

Følgende  er  yderli- 
gere forslag,  som 
lederne  i  Primary 
kan  bruge  sammen 
med  Fællestid,  der 
findes  i  Liahona  /  september  2004. 
Se  »Det  skal  jeg  nok«  på  side  4-5  i 
denne  udgave  for  lektioner,  instruk- 
tioner og  aktiviteter,  der  passer  til 
disse  forslag. 

Følgende  aktiviteter  kan  bruges 
som  individuel  fællestid  eller  som  én 
fællestid,  hvor  børnene  er  delt  i  fire 
grupper  og  går  fra  aktivitet  til  akti- 
vitet. Syng  nogle  sange  eller  salmer 
om  venlighed,  mens  børnene  går  fra 
et  aktivitetssted  til  det  næste. 

Gruppe  1:  En  måde,  hvorpå  vi 
kan  vise  kærlighed,  er  vec  at  tale 
venligt  til  vores  familie.  Hav  en  stak 
ispinde  (nok  til  fire  grupper  børn) 
og  en  skraldespand  eller  en  pla- 
stikpose, hvorpå  der  står  »skralde- 
spand«. Bed  et  barn  om  at  knække 
en  af  pindene.  Forklar,  at  når  man 
bruger  »skraldespandsord«  -  ord 
som  er  upassende  eller  sårende  - 


derhjemme,  kan  det  svække  vores  fa- 
milie ligesom  pinden,  og  let  knække 
dem.  Vi  må  ikke  bruge  ord,  som  så- 
rer familiemedlemmer,  men  bør  smi- 
de de  ord  ud.  Smid  den  knækkede 
pind  ud  i  skraldespanden.  Forklar,  at 
i  stedet  for  at  sige  ting,  der  svækker 


vores  familie,  bør  vi  bruge  ord,  som 
opbygger  og  styrker  dem.  Spørg  bør- 
nene, hvilke  ord  der  styrker  familien 
(»Tak«,  »Må  jeg  bede  om«,  »Flot  kla- 
ret«, »Kan  jeg  hjælpe  dig?«  og  så  vide- 
re), og  få  dem  til  at  skrive  dem  på 
pindene.  Giv  de  børn,  som  er  kom- 
met med  forslag,  en  pind  med  en 
sætning.  Saml  dem  dernæst  sammen 
i  et  bundt.  Bind  dem  fast  sammen, 
og  bed  et  barn  om  at  prøve  at  knæk- 
ke bundet.  Familier  er  ligesom  bun- 
det meget  stærkere,  når  familiemed- 
lemmerne opbygger  hinanden  ved  at 
sige  venlige  ting  til  hinanden. 

Gruppe  2:  Udtænk  adskillige  situ- 
ationer (se  Undervisning,  den  stør- 
ste kaldelse,  1999,  s.  161-162)  for  at 
hjælpe  børnene  til  at  forstå,  hvordan 
de  kan  udvise  venlighed  (for  eksem- 
pel: »Du  skal  lege  med  en  kammerat 
og  hører,  at  din  lillebror  græder. 
Hvad  kan  du  gøre?«).  Lad  børnene 
vælge  en  situation  og  give  en  løsning 
på  den.  Få  børnene  til  at  slå  op  i  Jo- 
hannes 13:34.  Sæt  et  billede  frem  af 
en  familie.  Vi  har  hver  dag  mange 
muligheder  for  at  vise  kærlighed  og 
venlighed  i  vores  familie. 

Fortæl  en  personlig  oplevelse, 
hvor  det  har  været  til  velsignelse  for 
din  familie  at  vise  kærlighed  og  ven- 
lighed. Få  alle  børnene  til  at  tegne 
eller  skrive  én  ting,  som  de  vil  gøre 
for  at  vise  deres  familie  kærlighed  i 
ugens  løb. 

Gruppe  3:  Sæt  et  billede  frem  af 
kong  Benjamin  (Evangelisk  kunst, 
307).  Lad  børnene  sidde  på  et  tæp- 
pe, se  op  på  billedet  og  sammen 


læse  kong  Benjamins  budskab  til  fa- 
milierne (se  Mosiah  2:1,  5-7;  4:13-15, 
30).  Vores  profeter  i  de  sidste  dage 
har  givet  os  nogle  særlige  råd  om 
den  tid,  vi  tilbringer  sammen  med 
familien:  »Kom  ofte  sammen  og  del- 
agtiggør hinanden  i  dagens  proble- 
mer og  succeser.  Tilrettelæg  jeres 
arbejde  og  aktiviteter  sammen,  så 
hvert  medlem  af  familien  kan  gøre 
sin  del  for  at  familien  kan  være  lyk- 
kelig. Vi  lover  jer,  at  hvis  I  gør  dette, 
og  sørger  for  at  familien  regelmæs- 
sigt beder,  synger  og  læser  sammen, 
drøfter  skrifterne  og  bærer  vidnes- 
byrd for  hinanden,  så  vil  kærlighe- 
den og  harmonien  i  jeres  hjem  vok- 
se« (Personlig forpligtelse,  Familie- 
hjemmeaftenshæfte,  1979-80,  s.  5). 

Lad  børnene  spille  billedlotteri, 
der  består  af  billeder  af  familier,  som 
er  sammen  (for  eksempel:  Primary 
1-6,  1-45,  1-51,  1-53,  2-42,  3-25).  Læg 
billederne  på  gulvet  med  bagsiden 
opad.  Lad  børnene  vende  to  ad  gan- 
gen for  at  finde  to  ens.  Fortæl  om 
engang,  hvor  din  familie  er  blevet 
velsignet  ved  at  følge  profetens  råd 
til  familier. 

Gruppe  4:  Denne  gruppe  skal 
bruge  en  tavle  eller  et  stort  stykke 
papir  til  at  tegne  på.  Hvisk  til  et  barn 
en  måde,  hvorpå  vi  kan  vise  et  fami- 
liemedlem kærlighed  og  medfølelse 
(for  eksempel:  Red  din  søsters  seng, 
lad  andre  lege  med  dit  legetøj  osv.) 
Giv  hvert  barn  30  sekunder  til  at  teg- 
ne situationen,  og  lad  gruppen  gæt- 
te, hvad  det  forestiller.  Vælg  et  andet 
barn  til  at  tegne,  og  gentag.  ■ 

Lokal  nyt 


Budskab  fra  områdepræsidentskabet 


1 75  år  med  præstedømmemagt 


Ældste  L.  Tom  Perry 

Umiddelbart  før  generalkonferen- 
cen kaldte  præsident  Hinckley 
mig  ind  på  sit  kontor.  Han  fortalte 
mig,  at  ældste  Oaks  og  ældste  Hol- 
land havde  lært  så  meget  vidunder- 
ligt, mens  de  havde  tjent  i  Filippi- 
nerne og  i  Sydamerika,  at  han  gerne 
ville  fortsætte  denne  praksis.  Han 
sagde:  »Jeg  beder  dig  rejse  til  Cen- 
traleuropa, så  vi  fortsat  kan  bevare 
det  nære  forhold  til  Kirkens  medlem- 
mer.« 

Jeg  svarede:  »Præsident  Hinckley, 
jeg  er  81  år  gammel!«  Og  så  kiggede 
jeg  hen  over  bordet  og  indså,  at  det 
var  det  forkerte  at  sige.  Jeg  skyndte 
mig  at  tilføje:  »Præsident,  jeg  er  villig 
til  at  gøre,  hvad  som  helst  du  mener, 
jeg  er  i  stand  til.« 

Lige  siden  har  jeg  været  begejstret 


over  at  være  i  Centraleuropa.  Her  vil 
jeg  vandre  i  mine  pionerforfædres 
fodspor.  I  den  første  tid  kom  en  stor 
del  af  Kirkens  styrke  fra  Europa.  Jeg 
ser  frem  til  at  genopleve  deres  arv  af 
tro. 

I  foråret  har  Kirken  fejret  et  af  vo- 
res tros  højdepunkter.  Den  15.  maj 
1829  -  for  175  år  siden  -  blev  præste- 
dømmet gengivet  til  jorden,  hvorved 
de,  som  fik  overdraget  det,  blev  i 
stand  til  at  tjene  i  Guds  hellige  navn. 

Denne  gengivelse  begyndte  i  for- 
året 1829,  da  Oliver  Cowdery  slutte- 
de sig  til  profeten  Joseph  Smith  for 
at  virke  som  skriver,  mens  Joseph 
oversatte  Mormons  Bog.  En  dag, 
mens  de  var  i  færd  med  at  oversætte 
Tredje  Nephi,  læste  de,  hvordan  den 
opstandne  Herre  underviste  profe- 
ten Nephi  og  andre  om,  hvor  vigtigt 
det  er  at  blive  døbt.  Herren  sagde: 
»På  denne  måde  skal  I  døbe,  og  der 
skal  ikke  være  nogen  uenighed 
blandt  jer. 

...  Se,  I  skal  gå  ned  og  stå  i  vandet, 
og  i  mit  navn  skal  I  døbe  dem.«^ 

Joseph  og  Oliver  var  overbevist 
om,  at  de  også  måtte  døbes,  så  de 
gik  ud  for  at  bede  i  den  skov,  der 
ligger  langs  Susquehannafloden. 
Oliver  beskriver,  hvad  der  skete: 

»Pludselig,  som  fra  evighedens 
skød,  talte  Forløseren  fred  til  os. 
Sløret  blev  trukket  til  side,  og  en 
Guds  engel  iført  herlighed  steg  ned 


. . .  Hvilken  glæde!  Hvilket  under! 
Hvilken  overraskelse!  Medens  ver- 
den befandt  sig  i  uro  og  forvirring  . . . 
så  vi  med  vore  øjne  og  hørte  med 
vore  øren.«^ 

Englen  præsenterede  sig  som 
Johannes  Døber  og  fortalte  dem, 
at  han  handlede  under  ledelse  af 
apostlene  Peter,  Jakob  og  Johannes. 
Derpå  overdrog  han  Joseph  og  Oli- 
ver »Arons  præstedømme,  som  ejer 
nøglerne  til  engles  betjening  og  til 
omvendelsens  evangelium  og  til 
dåb  ved  nedsænkning  til  syndernes 
forladelse.«^ 

På  Johannes'  befaling  døbte  Jo- 
seph og  Oliver  hinanden.  De  fyldtes 
af  Helligånden  og  profeterede  og 
glædede  sig  over,  at  de  mange  år- 
hundreder, hvor  de  frelsende  ordi- 
nancer  ikke  kunne  forrettes,  nu  var 
forbi. 

Må  vi  i  denne  tid,  hvor  vi  mindes 
disse  historiske  begivenheder,  blive 
grebet  af  en  fornyet  iver  efter  at 
tjene,  hvor  Herren  ønsker,  at  vi  skal 
tjene,  og  på  den  måde,  han  ønsker, 
at  vi  skal  tjene.  ■ 

Ældste  L.  Tom  Perry 

NOTER 

1  3  Nephi  11:22-23. 
^   Messenger  and  Advocate,  oktober 
1834,  s.  15. 

5    L&P  13:1. 

Templet  i  København. 


Indvielse  af  templet 
i  København 

Københavns  Stavs  session, 
søndag  den  23.  maj  2004 

En  solrig  maj  morgen  blev  Her- 
rens tempel  i  København  indviet 
af  præsident  Gordon  B.  Hinckley. 
Der  var  deltagere  i  selve  templet 
samt  videotransmission  til  kirken  på 
Maglegårds  Allé  i  Søborg  og  den  nye 
kirke  på  Nitivej  ved  templet. 

Præsident  Hinckley  sad  med  en 
lille  forsamling  i  templets  celestiale 
værelse.  Her  var  bl.a.  ældste  Russell 
M.  Nelson  fra  De  Tolv  og  område- 
præsident Marlin  K.  Jensen  med  sine 
to  rådgivere.  Desuden  noterede  præ- 
sident Hinckley  tilstedeværelsen  af 
tempelpræsidentskabet,  præsident 
Dee  Y  Jacobs  med  rådgiverne  Verner 
Olsen  og  Hans  Ljungh,  alle  med  hu- 


struer. Endvidere  bror  Johan  Koch 
fra  tempelkomiteen,  Carl  Champag- 
nie,  der  var  Kirkens  tilsynsførende 
ved  byggeriet,  samt  bror  Knud  Hent- 
zen,  der  havde  overværet  indvielsen 
som  kirkebygning  i  1931-  Endvidere 
noteredes  tilstedeværelsen  af  »al- 
derspræsident« Torkil  Dressø  med 
hustru  Sara  på  henholdsvis  105  og 
95  år  og  dermed  »foran  mig«,  som 


præsident  Hinckley  bemærkede. 

Efter  denne  lange  præsentation 
bemærkede  præsident  Hinckley,  at 
også  de  unævnte  havde  hver  deres 
historie,  selvom  han  ikke  kendte 
den.  F.eks.  sagde  han  til  oversætte- 
ren Hans  Hjort  Nielsen  »Hvem  er 
du?«  hvortil  blev  svaret  »jeg  er 
oversætter«,  hvilket  bidrog  til  den 
muntre  stemning. 

Så  kom  det  særligt  kaldede  kor 
ind  og  sang  »O,  min  Fader«  med  Tanja 
Paulsen  som  dirigent.  Bror  Hirsch- 
mann  var  ved  orglet,  og  indlednings- 
bønnen  blev  bedt  af  stavspræsident 
Jens  Andersen. 

Hjørnestensceremonien 

Præsident  Hinckley  indledte  med 
at  fortælle  om  baggrunden  for  hjør- 
nesten i  tidligere  templer  med  sten- 
fundament, og  at  traditionen  fortsæt- 
ter med  at  indmure  en  mindeplade 
som  »hjørnesten«. 

Så  gik  præsident  Hinckley  ud  sam- 
men med  de  øvrige  generalautorite- 
ter med  hustruer  til  de  forsamlede 


Der  gøres  klar  til  indmuring  af  bjørnestenen,  I  midten  ses  bl.a.  præsident  Russell 
M.  Nelson  og  præsident  Gordon  B.  Hinckley. 


tilskuere  ved  templets  nordøstlige 
hjørne,  hvor  gruppen  blev  hilst  med 
korsang  af  et  ungdomskor.  Udenfor 
havde  ældste  DeVon  Jensen  klargjort 
en  balje  mørtel,  og  han  bistod  præsi- 
dent Hinckley  og  afsluttede  dermed 
sin  og  søster  Jensens  kærlige  måde 
at  koordinere  tempelbyggeriet  på. 

Præsident  Hinckley  hilste  de  for- 
samlede velkommen  og  fæstnede 
derefter  mørtel  på  overkanten  af 
mindepladen,  ikke  helt  perfekt,  idet 
»eksperterne  vil  komme  bagefter 
og  gøre  det  rigtigt«. 

Derefter  fik  hans  barnebarn  Spen- 
cer lov,  og  så  områdepræsidentska- 
bet med  hustruer  samt  tempelpræsi- 
dentskabet med  hustruer.  Herefter 
fik  de  nærmest  stående  børn  lov  at 
deltage  i  ceremonien,  og  præsident 
Hinckley  bad  koret  synge  på  ny 

Taler  og  korsang 

Efter  dette  fortsatte  mødet  i  det 
celestiale  værelse.  Koret  sang  »God 
So  Loved  the  World«,  hvorefter  æld- 
ste Nelson  talte  ud  fra  festivalens 
emne  »En  bro  af  tro«.  Han  fremhæ- 
vede især  de  mange  børn  på  scenen, 
og  sagde  at  han  om  natten  ikke  hav- 
de talt  får,  men  »talt  børn«. 

Bror  Truman  G.  Madsen  referere- 
de til  en  række  danske  skæbner  i  Kir- 
kens historie  og  fremhævede,  at  alle 
savn  og  frustrationer  blev  løst  via 
templets  besegling  af  familier  for 
evigt. 

Missionspræsident  Gary  M.  Hud- 
son  bar  sit  vidnesbyrd.  Guds  åbenba- 


ringer til  Joseph  Smith  viste  os,  at 
Gud  er  vor  Fader.  Han  kender  os  ved 
navn,  og  vi  kan  være  sammen  med 
ham  for  evigt. 

Områdepræsidenten  var  ked  af,  at 
nogen  med  et  navn  som  Jensen  skul- 
le have  oversat  sin  tale  til  dansk.  Han 
omtalte  sine  og  andres  forfædre,  der 
længe  havde  ventet  på  et  tempel,  og 
templets  formål  for  evige  familier 
blev  understreget.  Mesterens  spørgs- 
mål til  farisæerne:  »Hvad  mener  I  om 
Kristus«,  bør  vi  alle  besvare  med  den 
måde,  vi  lever  på. 

Vores  profet,  præsident  Hinckley, 
tog  derpå  udgangspunkt  for  sin  tale  i 
samme  emne  som  korets  sang,  Guds 
kærlige  frelsesplan. 

Alt,  hvad  der  sker  i  templet,  hand- 
ler om  kærlighed  og  Guds  største 
gave:  Det  evige  liv.  Han  var  meget 
åbenhjertig  omkring  savnet  af  sin 
nylig  afdøde  hustru,  et  eksempel  på 
værdien  af  vores  vidnesbyrd  om' 
evigt  liv  sammen  med  vore  kære. 

»Døden  er  ikke  afslutningen.  Da- 
gen i  dag  er  en  vigtig  del  af  evighe- 
den. Vi  er  alle  på  vejen  mod  udøde- 
lighed og  evigt  liv.  Lad  os  bruge 
templet  som  en  vigtig  del  af  forbere- 
delsen.« 


Indvielsesbønnen 

Den  meget  smukke  indvielsesbøn 
blev  bedt,  og  efter  et  bevægende 
hosiannaråb  ledet  af  ældste  Nelson 
sang  det  meget  harmoniske  tempel- 
kor »Hosianna-hymnen«. 

»O  Gud,  vor  evige  Fader,  vi  bøjer 
os  højtideligt  og  ydmygt  for  dig,  når 
vi  nu  indvier  dette,  dit  hellige  hus. 
Tilgiv  os  vore  synder,  at  vi  må  findes 
værdige  til  at  nærme  os  din  trone  i 
ydmyg  bønkaldelse. 

Vi  takker  dig  for  den  kundskab, 
der  er  kommet  ved  Helligåndens 
kraft,  at  du  er  vor  levende  Fader  og 
Gud.  Vi  forundres  over  forsoningens 
vidundere,  som  er  tilvejebragt  af  din 
elskede  Søn,  Herren  Jesus  Kristus. 
Ved  den  forsoning  er  der  kommet 
frelse  for  alle  og  mulighed  for  ophø- 
jelse for  dem,  der  vandrer  i  lydighed 
mod  dine  guddommelige  befalinger. 

Vi  takker  dig  for  denne  store  og 
sidste  uddeling,  som  indledtes  med 
din  og  din  Søns  tilsynekomst  for 
drengen  Joseph  Smith. 

Vi  er  meget  taknemmelige  for  gen- 
givelsen af  dette  storslåede  evangeli- 
um med  al  den  myndighed  og  de 
nøgler,  som  du  har  skænket  dit  folk. 
O  Fader,  tilsmil  os  med  kærlighed  og 

Ungdomskoret  ses  midt  blandt  publikum  i  forbindelse  med  hjørnestensceremonien. 


nåde.  Må  vi  mærke  din  vejledende 
kraft  i  ak,  hvad  vi  gør  i  opbyggelsen 
af  dit  rige  og  for  at  styrke  dit  værk  i 
hele  verden. 

Vi  takker  dig  for  dette  land,  hvor 
det  gengivne  evangelium  første  gang 
blev  forkyndt  for  mere  end  150  år 
siden.  Vi  takker  dig  for  dine  trofaste 
tjenere,  der  er  kommet  her  som  un- 
dervisere i  din  guddommelige  sand- 
hed. Vi  udtrykker  vores  taknemme- 
lighed for  de  mange  tusind,  som  i 
årenes  løb  har  modtaget  deres  bud- 
skab. De  fleste  emigrerede  til  Zion  i 
dette  værks  første  tid.  Nu  opfordres 
dit  folk  til  at  blive  og  opbygge  Zion  i 
dette  gode  land.  For  at  de  kan  få  en- 
hver velsignelse,  og  for  at  de  kan  vi- 
derebringe disse  velsignelser  til  dem, 
der  befinder  sig  på  den  anden  side 
af  dødens  slør,  er  dette  smukke  tem- 
pel blevet  opført  i  deres  midte.  En 
historisk  bygning,  indviet  i  1931,  er 
blevet  næsten  fuldstændig  ombygget 
til  at  blive  et  helligt  tempel.  Herrens 
hus.  Det  er  smukt,  og  vore  hjerter  er 
fyldt  med  taknemmelighed  for  dets 
tilstedeværelse  blandt  os. 

Og  nu  i  Herren  Jesu  Kristi  navn 
og  med  det  hellige  præstedømmes 


myndighed,  der  er  overdraget  os, 
indvier  og  helliger  vi  denne  hellige 
bygning  til  dine  guddommelige  for- 
mål. Vi  indvier  grunden,  hvorpå  den 
står,  og  alt,  der  vokser  derpå.  Vi  ind- 
vier murene,  vinduerne,  dørene  og 
taget.  Vi  indvier  det  smukke  dåbsvæ- 
relse  med  dets  tilknyttede  faciliteter, 
begavelsesværelserne,  det  storslåede 
celestiale  værelse  og  beseglingsvæ- 
relserne  med  deres  hellige  altre.  Vi 
indvier  kontorerne  og  alle  faciliteter, 
komponenter  og  udstyr  i  dette  dit 
hus.  Vi  indvier  det  tilknyttede  spir,  der 
er  kronet  med  statuen  af  Moroni. 

Vi  indvier  alt  dette  til  dig  og  din 
elskede  Søn,  vor  Forløser.  Vil  du  an- 
tage dette  offer  fra  vores  hjerte  og 

o 

hænder?  Lad  din  hellige  Ands  nær- 
værelse blive  følt  her  til  alle  tider.  Vil 
du  altid  våge  over  det  og  holde  det 
helligt  og  adskilt  fra  verden  som  et 
sted,  hvori  det  hellige  præstedømme 
kan  virke  ved  udførelsen  af  de  ordi- 
nancer,  der  er  forbundet  med  disse 
Herrens  huse.  Beskyt  det  med  din 
kraft,  beder  vi  dig  om.  Bevar  det 
mod  naturens  storme  og  mod  van- 
dalens onde  hånd  eller  enhver,  som 
måtte  ønske  at  vanhellige  det.  Berør 


hjertet  hos  alle,  der  tjener  heri,  med 
en  forståelse  af  dine  guddommelige 
hensigter  og  af  dit  storslåede  værk 
med  >at  tilvejebringe  udødelighed  og 
evigt  liv  for  mennesket<  (Moses  1:39). 

Vi  beder  for  tempelpræsidenten 
og  hans  rådgivere,  for  tempelpræsi- 
dentinden  og  hendes  assistenter.  Vi 
beder  for  alle,  som  vil  tjene  inden  for 
disse  hellige  mure,  enten  ved  at  lede 
eller  som  tempelbesøgende. 

Velsign  dem,  der  døbes  på  vegne 
af  de  døde,  at  det  må  være  en  hellig- 
gørende oplevelse  for  hver  enkelt. 
Lad  dine  velsignelser  hvile  på  dem, 
der  kommer  hertil  for  at  modtage  de 
andre  ordinancer  i  dit  hellige  tem- 
pel, at  de  må  være  rene  for  dig,  at  de 
må  blive  begavet  med  kraft  fra  det 
høje,  at  de  må  indgå  hellige  pagter 
med  dig,  og  at  de  må  besegles  som 
mand  og  hustru,  forældre  og  børn, 
med  et  bånd,  som  døden  ikke  kan 
ødelægge,  og  tiden  ikke  kan  rive  . 
over. 

Må  disse  gange  og  værelser  være 
hellige  for  alle,  som  vandrer  her.  Når 
de  træder  ind  gennem  denne  byg- 
nings døre,  beder  vi  til,  at  alt  det 
onde  i  verden  må  efterlades,  og  at 
din  Helligånds  fornyende  og  smukke 
tilkendegivelse  må  mærkes. 

Nu,  vor  kære  Fader,  du,  der  er  uni- 
versets store  hersker,  velsign  lande- 
ne Danmark,  Sverige  og  Island,  hvis 
befolkning  dette  tempel  betjener. 
Vi  ved,  at  der  er  mange  blandt  dem, 
som  længes  efter  retfærdighed,  god- 
hed og  sandhed.  Bevirk,  at  der  åbnes 

en  vej  for  dem,  så  de  kan  smage  den 
søde  frugt  i  vor  Herres  evangelium. 

Vi  beder  for  dem,  som  drager  ud  i 
verden  fra  dette  hus  som  dine  tjene- 
re for  at  forkynde  evangeliet  her  og  i 
andre  lande,  at  de  må  modtage  bega- 
velsen og  få  kraft  og  vidnesbyrd  til  at 
stå  frem  som  undervisere  i  den  evige 
sandhed  og  vidne  om,  at  du  og  din 
elskede  Søn  virkelig  lever. 

Lad  dine  velsignelser  hvile  over 
Kirkens  familier,  at  kærlighed  og  fred 
og  fremgang  må  blive  deres  lod.  Vi 
beder  for  børnene  og  de  unge,  at  de 
må  blive  rørt  på  en  sådan  måde,  at 
de  vokser  op  i  retfærdighed. 

Vi  beder  for  den  urolige  verden, 
som  vi  lever  i,  at  had  og  fordomme 


må  vige  og  erstattes  af  broderskab 
og  fred. 

Kære  Fader,  modtag  vores  offer, 
modtag  disse  indvielsesmøder,  mod- 
tag dit  hus  og  modtag  vores  kærlig- 
hed, det  beder  vi  ydmygt  om  i  vor 
Frelsers  og  Forløsers  hellige  navn,  ja, 
i  Herren  Jesu  Kristi  navn.  Amen.« 

Herefter  afsluttede  s  tavspatriark 
Poul  Hansen  med  bøn. 

Det  var  alt  i  alt  et  meget  bevæ- 
gende møde,  og  en  dejlig  indledning 
til  anvendelsen  af  et  meget  smukt 
tempel. 

Tilsammen  overværede  3419  de 
fire  indvielsessessioner  ■ 

Helge  Nørrung,  Ballerup  Ward. 


Tempelindvielsens  anden  session  for 
Århus  Stav 


Mødet  var  under  ledelse  af  præ- 
sident Hinckley,  som  indledte 
mødet  med  en  del  bekendtgørelser 
og  præsentation  af  mange  af  de 
tilstedeværende. 

Koret  indledte  med  sangen  »Nu 
dagen  gryr«,  og  derefter  bad  stavs- 
præsident  Erik  Ryttersgaard  indled- 
ningsbønnen,  hvorefter  koret  sang 
»Det  er  så  skønt,  min  Gud  min  drot.« 

Præsident  D.  Lee  Tobler,  tidligere 
områdepræsident,  bar  vidnesbyrd, 
og  derefter  var  der  taler  af  tempel- 
præsident Jacobs  og  hans  hustru, 
som  begge  gav  udtryk  for  deres  tak- 
nemmelighed over  at  være  tilbage  i 


Danmark  og  muligheden  for  at  tjene 
i  templet.  De  fortalte  begge  om  de- 
res daneske  forfædre,  og  hvad  de 
havde  betydet  for  dem.  Præsident 
Jacobs  fortalte  også,  hvor  meget  man 
kan  læse  ud  fra  gravsten. 

Derefter  talte  præsident  Russell 
M.  Nelson  om  sin  oldefar,  der  havde 
haft  en  drøm  om  opstandelsen. 

Herefter  bar  præsident  Bruce  C. 
Hafen  sit  vidnesbyrd. 

Nu  var  det  præsident  Hinckleys 
tur  til  at  tale,  og  hvor  kan  vi  glæde 
os  over  den  åndelighed  og  samti- 
dig store  humor,  som  præsident 
Hinckley  talte  med.  Det  var  en  glæde 


og  inspiration  at  lytte  til  profeten. 

Profeten  gav  udtryk  for  sin  glæde 
og  taknemmelighed  over  at  have 
været  med  til  den  kulturelle  del  af 
programmet  om  lørdagen  og  til 
indvielsen  søndag. 

Hinckley  var  dog  noget  bekymret 
over,  så  få  mennesker  der  bliver  om- 
vendt og  døbt  her  i  landet.  Sidste  år 
var  der  kun  42  dåb;  det  var  faktisk 
færre  end  medlemmer,  der  var  døde 
i  samme  tidsperiode. 

Profeten  gav  dog  også  udtryk  for, 
at  da  han  havde  set  de  mange  børn, 
som  var  med  til  at  synge  til  program- 
met om  lørdagen,  så  så  han  dog 
lyst  på  fremtiden  i  Danmark,  for  der 
var  virkelig  mange  dejlige  børn,  som 
deltog. 

Ligeledes  fortalte  profeten,  at  der 
har  været  omkring  25-000  menne- 
sker til  åbent  hus,  og  der  var  over 
1000  henvisninger  Han  gav  udtryk 
for  ønsket  om,  at  der  vil  komme 
mange  dåb  ud  af  dette.  Kirken  må 
vokse  i  Europa. 

»Brug  ikke  kun  tid  på  dem,  der  er 
på  den  anden  side  af  sløret,  men 
brug  også  tid  på  dem,  der  lever.  Det 
er  skræmmende  at  tænke  på,  at  der 
her  i  Europa  dør  flere  mennesker 
om  året  i  Kirken,  end  der  bliver  døbt.« 

Hosiannaråbet  blev  ledet  af  præ- 
sident Russell  M.  Nelson,  hvorefter 
præsident  Hinckley  bad  indvielses- 
bønnen. 

Børnene,  som  deltog  i  »En  bro  af  tro«,  stjal  alle  hjerte. 


Slutsangen,  »Guds  Ånd  som  en 
ild«,  blev  sunget  af  koret,  men  for- 
samlingen sang  også  med  på  denne 
smukke  sang. 

Distriktspræsident  Kristjån  G. 
Mathiesen  fra  Island  bad  afslutnings- 
bønnen. ■  . 

Kirsten  Bokhonko,  Århus  Ward. 


Hinckley  og  »En  bro 
af  tro«  i  Forum 

Et  sus  gik  gennem  menigheden, 
da  biskoppen  læste  bekendtgø- 
relserne op. 

Han  havde  med  ét  alles  fulde  op- 
mærksomhed. Selv  de  små  børn,  der 
måske  ikke  var  helt  klar  over,  hvad 
der  foregik,  kunne  mærke  den  spe- 
cielle stemning,  der  pludselig  var  op- 
stået i  kirkesalen  denne  forårsmor- 
gen. Biskoppen  læste  en  bekendtgø- 
relse fra  Det  Første  Præsidentskab, 
hvori  der  stod,  at  der  skulle  bygges 
et  Herrens  tempel  i  København. 

Der  var  nu  gået  omtrent  5  år  siden 
denne  søndag  i  foråret  1999.  Tem- 
plet stod  færdigt  og  åbent  hus  med 


Præsident  Gordon  B.  Hinckley  og 
områdepræsident  Marlin  K.  Jensen  taler 
i  Forum  dagen  inden  templets  indvielse. 


over  25.000  besøgende  var  velover- 
stået. Nu  var  templet  klar  til  at  blive 
indviet  til  Herren. 

Mødet  med  Hinckley 

I  denne  anledning  havde  Det  Før- 
ste Præsidentskab  bedt  om,  at  der 
blev  arrangeret  en  fireside  og  ef- 
terfølgende en  kulturfestival  med 
sang,  musik  og  dans  fra  de  tre  lande 
i  tempeldistriktetet. 

Arrangementet,  som  havde  fået 
navnet  »En  bro  af  tro«  blev  afholdt  i 
Forum  i  København  dagen  før  indvi- 
elsen, lørdag  den  22.  maj  2004. 

Først  talte  alle  fra  områdepræsi- 
dentskabet inklusive  søster  Kathleen 
B.  Jensen,  ældste  Marlin  K.  Jensens 
hustru.  Derefter  talte  ældste  Russell 
M.  Nelson,  der  som  flere  af  de  tidli- 
gere talere  fortalte  historier  om  hans 
danske  forfædre  og  udtrykte  sin  tak- 
nemmelighed for  deres  eksempel  på 
tro.  Endvidere  kom  han  ind  på  de  af 
vores  slægtninge,  som  ikke  har  haft 
muligheden  for  at  indgå  pagter  med 
Herren.  Han  talte  om,  hvilken  velsig- 
nelse templet,  med  vores  hjælp,  også 
kan  blive  for  dem:  »Nu  har  vi  et  tem- 


pel og  der  kan  vi  gøre  det  for  vores 
slægtninge,  som  de  ikke  kan  gøre  for 
sig  selv.« 

Den  sidste  taler  var  som  altid  vo- 
res elskede  profet,  præsident  Hinck- 
ley. Han  begyndet  med  at  fortælle 
lidt  om,  hvordan  det  havde  været  ef- 
ter at  søster  Hinckley  var  gået  bort. 
Han  talte  om,  at  det  havde  givet  ham 
en  endnu  dybere  forståelse  for  evig- 
heden. Og  om  evangeliet  sagde  han: 
»Jeg  tror  på  det  med  hele  mit  hjerte. 
Og  det  er  det  jeg  lever  for.«  Han  til- 
skyndede os  til,  at  hvis  der  er  nogle 
principper,  som  vi  mangler  et  vid- 
nesbyrd om,  at  efterprøve  dem. 
Han  lovede,  at  vi  derigennem  ville 
mærke  sandheden  af  det  pågældende 
princip. 

Præsident  Hinckley  er  kendt  for  at 
tale  meget  direkte,  når  det  kommer 
til,  hvordan  vi  skal  efterleve  evange- 
liet. Han  gør  det  med  kærlighed  og 
et  glimt  i  øjet.  Hen  mod  slutningen 
af  sin  tale  udtrykte  han  den  omsorg, 
han  føler  for  medlemmerne:  »Der  er 
ikke  en  dag,  jeg  ikke  knæler  ned  og 
beder  for  jer.«  Da  selve  firesiden  lak- 
kede mod  enden  blev  profeten,  og 

En  del  af  publikum  forsamlet  for  at  opleve  præsident  Gordon  B,  Hinckley  og  »En  bro  af  tro«. 


de  der  var  med  ham,  ført  ud.  Og  der 
var  en  times  pause,  før  festivalen 
skulle  gå  i  gang. 

»En  bro  af  tro« 

Næste  afdeling  var  sammensat 
af  medlemmere  fra  både  Danmark, 
Sverige  og  Island.  Vi  blev  ført  gen- 
nem en  skov  af  smukke  fædrelands- 
sange, ballader  og  danse.  Til  at  lede 
denne  rejse  havde  vi  de  første  mis- 
sionærer, der  kom  til  Danmark  og 
Sverige,  Peter  O.  Hansen  og  John 
Forsgren,  spillet  af  henholdsvis 


Tomas  Kofod  og  Louis  Herrey.  De 
præsenterede  os  for  en  palet  af  nati- 
onale symboler.  Da  fædrelandssan- 
gene blev  sunget  blev  der  på  et  par 
storskærme  vist  billeder  fra  de 
respektive  lande.  Da  der  til  tonerne 
af  »I  Danmark  er  jeg  født«  blev  vist 
billeder  af  danske  gule  rapsmarker, 
små  hyggelige  bindingsværkshuse  og 
et  Dannebrog,  der  svajede  i  vinden, 
var  der  vist  ingen  danskere,  der  kun- 
ne sige  sig  fri  for  at  føle  et  patriotisk 
stik  i  hjertet. 

Showet  begyndte  med  præsentati- 


Russell  M.  Nelson  fra  De  Tolv  Apostles  Kvorum  (tv.)  taler  ved  firesiden.  Oversætteren 
er  Aage  Brock. 


oner  af  de  forskellige  lande,  der  in- 
kluderede de  to  missionærers  vedva- 
rende diskutioner  om,  hvorvidt  rød- 
grød med  fløde  eller  knækbrød  var 
at  foretrække.  Hen  mod  slutningen 
optrådte  medlemmere  fra  hvert  land 
sammen  i  de  fleste  numre.  Og  i  ste- 
det for  den  patriotiske  stemning,  der 
havde  præget  første  del  af  showet, 
spredte  der  sig  under  opførelsen  af 
sange  om  evige  familier,  sunget  af 
børnefamilier  fra  de  forskellige  lan- 
de, og  temasangen  »En  bro  af  tro«, 
sig  en  dybere  følelse  af,  at  vi  alle  til- 
hører en  større  familie,  der  strækker 
sig  ud  over  vores  egen  lille  familie  og 
udover  det  land,  vi  bor  i. 

Atter  blev  profeten  og  hans  følge 
ført  ud  lige  før  slutningen.  Og  det 
var  med  et  »vi  ses  i  morgen«  og  hans 
kendetegnende  klassiske  hilsen  med 
sin  løftede  stok. 

Det  var  et  smukt  arrangement  og 
en  dejlig  optakt  til  det,  der  skulle  ske 
den  følgende  dag.  ■ 

Anne  C.  Larsen,  Århus  Ward. 


Tempelpræsident 
Jacobs 

Det  første  præsidentskab  for 
templet  i  København  består  af 
Dee  V  Jacobs  og  hans  rådgivere  Ver- 
ner Olsen  fra  Københavns  Stav  og 
Hans  Ljungh  fra  Gøteborg  Stav. 

Præsident  Jacobs  var  som  ung 
på  mission  i  Sverige  fra  1950-1953. 
Herefter  har  han  og  hans  hustru, 
Kay,  boet  i  Danmark  i  fem  år:  Først  i 
1965-1967,  hvor  han  var  konsul  på 

Tempelpræsidentparret  Koy  og  Dee  V 
Jacobs,  foran  templet  i  København. 

USA's  ambassade  i  København.  I 
dette  tidsrum  blev  deres  fjerde  barn, 
Scott,  født. 

1  1986-1989  tjente  præsident  Ja- 
cobs som  missionspræsident  i  Den 
Danske  Mission.  Fra  1996-1998  var 
præsident  Jacobs  og  hans  hustru  i 
Frankfurt  som  ledere  af  Kirkens  hu- 
manitære arbejde  i  Østeuropa.  I  den- 
ne forbindelse  rejste  de  rundt  i  16 
forskellige  østeuropæiske  lande  og 
førte  tilsyn  med  27  forskellige  pro- 
jekter, som  de  fik  hjælp  til  af  8-20 
missionærægtepar  i  de  pågældende 
områder. 

I  1999-2000  tjente  præsident 
Jacobs  og  hans  hustru  på  mission  i 
templet  i  Stockholm,  hvor  præsident 
Jacobs  var  rådgiver  til  tempelpræsi- 
denten. Præsident  og  Kay  Jacobs  har 
seks  børn  og  har  for  få  måneder 
siden  fået  deres  elvte  barnebarn. 

Førsterådgiver  i  tempelpræsident- 
skabet, Verner  Olsen,  har  bl.a.  tjent 
som  biskop  og  vendte  sammen  med 
sin  hustru,  Eika,  i  foråret  hjem  fra 
deres  mission  i  templet  i  Stockholm. 

Andenrådgiver  i  præsidenskabet, 
Hans  Ljungh,  har  ligeledes  tjent  som 
biskop  og  har  sammen  med  sin  hu- 
stru, Elvy,  været  på  mission  i  templet 
i  Stockholm.  ■ 

Red 


Kalender  for  templet  i  København 


BEGAVELSESSESSIONER 

Tirsdag 

17.30, 

19.30 

Onsdag 

17.30, 

19.30 

Torsdag 

15.30, 

17.30, 

19.30 

Fredag 

09.30, 

11.30, 

13.30, 

Lørdag 

09.30, 

11.30, 

13.30 

DÅB* 

FORBEREDENDE 
ORDINANCER'' 

BESEGLING* 

Tirsdag 

18.30 

17.45 

19.45 

Onsdag 

18.30 

17.45 

19.45 

Torsdag 

Efter  aftale 

17.45 

19.45 

Fredag 

10.00  +  14.00 

10.15  +  14.15  +  18.15 

12.15  +  16.15  +  20.15 

Lørdag 

10.00 

10.15 

12.15 

*Med  forbehold  for  ændring  af  tiderne. 

Bemærk:  Tilmelding  til  alle  sessioner  og  ordinancer  er  nødvendig 

TLF:  38  18  18  18 
FAX:  38  18  18  19 
E-POST:  copen-prs@ldschurch.org 

TEMPELTØJ 

Husk:  Det  er  ikke  muligt  at  leje  tempeltøj  i  templet. 
Det  er  muligt  at  købe  tempeltøj  og  tempelklædninger  på  Distributions- 
centret på  Nitivej  8.  Der  er  generelt  åbent  hver  dag  1  time  før  første 
session.  Kontakt  tempelkontoret. 

GRUPPETURE  TIL  TEMPLET 

Ward,  grene,  stave,  familier  og  andre  grupper  kan  planlægge  og  aftale 
tempelsessioner  udover  de  planlagte.  Det  kræver  blot,  at  gruppen  som 
minimum  består  af  10  tempelgæster  samt  3  brødre  og  2  søstre,  der  er 
tempel  tjenere. 

Bemærk:  Ved  egen  begavelse,  besegling  af  levende  og  vielser  ønsker 
templet  tilmelding  i  god  tid. 


16 


